
FILM TURIZMUS: A KÍNAI TURISTÁK PREFERENCIÁJÁNAK SZEREPE A DESZTINÁCIÓ FEJLESZTÉSBEN

A kínai turisták utazási szokásai megváltoztak, nemzetközi utazásaik gyakoribbá váltak. A tanulmány összefoglalja a kínai filmturizmussal kapcsolatos preferenciákat, a kínai turisták és a filmes desztináció helyi érdekeltjei közötti lehetséges konfliktusok csökkentése érdekében, ami hozzájárulhat a desztináció fejlesztésének tervezéséhez. A szakirodalmi összefoglaló áttekintést nyújt továbbá a filmek által indukált turizmusról általában, annak hatásairól, a turisták döntéshozatali folyamatáról és az utazás tervezéséről.
Többmódszeres megközelítést alkalmaztam, a vizsgálat célpontja Budapest volt. Fókuszcsoportos interjút alkalmaztam, az utazás előtti, alatti és utáni időszakra külön-külön összpontosítva. Emellett 391 válaszadó részvételével kérdőíves felméréssel erősítettem meg a fókuszcsoportos interjú következtetéseit. Az eredményeket kapcsolatvizsgálattal, összehasonlító elemzéssel értelmeztem. Az eredmények rámutattak arra, hogy a kínai turisták filmturizmussal kapcsolatos preferenciái kedveznek a desztináció fejlesztésének. A primer kutatás eredményei alapján elmondható, hogy a kínai turisták filmes utazási szándékai pozitívan korrelálnak a fotózással, a film vonzerőjével, a filmtörténettel való érzelmi rezonanciával, a desztináció erőforrásaival, a filmmel kapcsolatos tevékenységekkel, a kényelemmel, a színészek is hatással vannak rájuk.
A magával ragadó élmény megteremtése döntő szerepet játszik az elégedettség javításában, azt, amit az utazás során megtapasztalnak, megtanulnak, hatással van a desztináció népszerűsítésére. Ezáltal a helyi érdekeltek és a növekvő számú kínai turisták közötti lehetséges probléma mérsékelhető. A fiatal látogatók preferenciáinak és a lakosok megítélésének jobb megértése segíti a desztináció érintettjeit és marketingeseit.
A legfontosabb eredmények hozzájárulnak a desztináció fenntarthatósági stratégiájához, valamint az infrastruktúra és erőforrások turisztikai tervezéséhez. Budapest egy olyan desztináció, amely manapság egyre több filmgyártást vonz a világ minden tájáról. A kulcsfontosságú megállapítások megfogalmazása egy tartalomelemzésen alapuló VRIO keretrendszerrel és Budapest helyi erőforrásainak TOW-elemzésével kombinálva történt, ez alapján egy történet-alapú projekt megvalósítása javasolt. Az előrelátó stratégiai turisztikai tervezés nagymértékben befolyásolja a desztináció fejlődését és a jövőbeni lehetőségeket.



